b'\n_START_ARTICLE_\nKarl Gustav von Staal\n_START_SECTION_\n\xc5\xbdivljenje\n_START_PARAGRAPH_\nLeta 1785 je vstopil v voja\xc5\xa1ko slu\xc5\xbebi in leta 1796 je bil dodeljen kot stotnik Perejaslovskemu polku. Sodeloval je v italijansko-\xc5\xa1vicarski kampanji leta 1799._NEWLINE_Zaradi zaslug v bojih s Francozi (1806) je bil 12. oktobra 1811 povi\xc5\xa1an v polkovnika in imenovan za adjutanta carjevi\xc4\x8da Konstantina Pavlovi\xc4\x8da._NEWLINE_Leta 1812 je postal na\xc4\x8delnik \xc5\xa1taba 5. rezervnega korpusa in 7. februarja 1814 je bil povi\xc5\xa1an v generalmajorja. Kot poveljnik Astrahanskega kirasirskega polka (imenovan 8. januarja 1814) se je odlikoval v bojih; nazadnje je sodeloval pri zavzetju Pariza. Leta 1818 je postal generalni oskrbnik 2. armade. Med 31. decembrom 1819 in 21. aprilom 1827 je bil upokojen, nakar je bil ponovno aktiviran._NEWLINE_Od leta 1830 do smrti je bil poveljnik Moskve; 25. julija 1833 je bil povi\xc5\xa1an v generalporo\xc4\x8dnika in 10. oktobra 1843 v generala konjenice._NEWLINE_27. aprila 1838 je postal \xc5\xa1e senator.'